stanford-oval/wikipedia huggingface dataset:
לגונת פמליקו

| --- | --- |

 מידע כללי
 מיקום:  צפון האוקיינוס האטלנטי 
 סוג:  מפרץ 
 מידות
 אורך:  130 קילומטר
 רוחב ממוצע:  32 ק"מ 
 מידע נוסף
 נהר מזין:  Pamlico River, Neuse River 
 מדינות באגן הניקוז:  ארצות הברית 
 קואורדינטות:  35°18′46″N 75°56′14″W﻿ / ﻿35.312777777778°N 75.937222222222°W﻿ / 35.312777777778; -75.937222222222
  (למפת קרוליינה הצפונית מוגדלת) ראלי שארלוט גרינסבורו פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי לגונת פמליקו(למפת קרוליינה הצפונית רגילה) ראלי שארלוט גרינסבורו פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי לגונת פמליקו
 
לגונת פמליקו (באנגלית: Pamlico Sound) הוא לגונה המצויה במדינת צפון קרוליינה. זאת למעשה הלגונה הגדולה ביותר בחוף המזרחי (חוף האוקיינוס האטלנטי) של ארצות הברית.
אורכה של הלגונה כ-130 ק"מ ורוחבה המרבי כ-32 ק"מ. לשון היבשה החולית אאוטר בנקס מפרידה בין הלגונה לאוקיינוס האטלנטי.
נהר נאוס, ונהר פמליקו (שהוא השפך של נהר טאר) נשפכים אל הלגונה.
לגונת פמליקו מקושרת ללגונת אלבמארל דרך לגונת רואנוקה ולגונת קרואטאן בצפון, ואל לגונת קור בדרום. מי הלגונה רדודים, ועל כן ההפלגה בה קשה.
הלגונה התגלתה על ידי מגלה הארצות האירופאי ג'ובאני דה וראצאנו אשר טעה וחשב שמדובר בים המקושר אל האוקיינוס השקט.
לחופי הלגונה מקננות ציפורי מים רבות, והוקמו לחופיה מספר שמורות טבע ובהם שמורת הטבע הלאומית פי איילנד ושמורת הטבע הלאומית סוואנקווטקר.
לואיזה ברספורד

| --- | --- |

דיוקנה של לואיזה ברספורד מאת פרנסיס גרנט
 לידה:  14 באפריל 1818 פריז, צרפת 
 פטירה:  12 במאי 1891 (בגיל 73) Ford Castle, הממלכה המאוחדת 
 תחום יצירה:  ציור 
 זרם באמנות:  האחווה הפרה-רפאליטית 
 הושפעה על ידי:  דנטה גבריאל רוסטי, ג'ון ראסקין 
 בן או בת זוג:  הנרי ברספורד, המרקיז השלישי מווטרפורד (8 ביוני 1842–29 במרץ 1859) 
 
לואיזה אן ברספורד (באנגלית: Louisa Beresford‏; 14 באפריל 1818 – 12 במאי 1891) הייתה ציירת בצבעי מים פרה-רפאליטית ונדבנית בריטית, ילידת צרפת.
הערות שוליים

↑  The Stuarts of Highcliffe by Robert Franklin, web.archive.org, ‏2008-12-04
↑  Highcliffe Castle - Weddings in the New Forest, web.archive.org, ‏2009-02-09
↑  "Lady Waterford Hall, Ford, Northumberland | Online Booking"
↑  Augustus J. C. (Augustus John Cuthbert) Hare, Alfred (bookplate) Trapnell, The story of two noble lives : being memorials of Charlotte, Countess Canning, and Louisa, Marchioness of Waterford, London : G. Allen, 1893
| --- | --- |
בקרת זהויות :  NLI: 987008502181505171  GND: 117150746  ISNI: 0000 0000 6675 7111  LCCN: n86821563  NTA: 099821915  RKD: 6808  SUDOC: 189014784  ULAN: 500023337  VcBA: 495/62312  VIAF: 22911665   WorldCat (עם VIAF): 22911665
כלל תעשיות

| --- | --- |

 נתונים כלליים
 סוג:  חברה פרטית
 תקופת הפעילות:  1955–הווה (כ־69 שנים)
 משרד ראשי:  תל אביב
 שליטה בחברה:  לאונרד בלווטניק
 ענפי תעשייה:  מוצרי צריכה, טכנולוגיה מתקדמת וביוטכנולוגיה, לוגיסטיקה, שירותי תקשורת, אנרגיה ותשתיות.
 הכנסות:  5,764 מיליון ש"ח בשנת 2011
 רווח:  335 מיליון ש"ח בשנת 2011
 יו"ר:  אבי פישר
 מנכ"ל:  אבי פישר
  
 clalindustries.com
 
סמל החברה הישן
כלל תעשיות והשקעות בע"מ (בקיצור: כת"ש) היא חברת החזקות ישראלית שהוקמה בשנת 1955 ונמצאת משנת 2012 בשליטת לאונרד בלווטניק.
היסטוריה

החברה הוקמה בשנת 1955 כשותפות של רסקו עם אייזק וולפסון, תחת השם גאס רסקו, אשר דרכה ביצעה רסקו חלק מהשקעותיה בתעשייה.
בשנת 1964 הקימה גאס רסקו חברה לשיווק בשם גסקו.
בעקבות המשבר ברסקו באמצע שנות ה-60, מכרה רסקו את חלקה ב"גאס רסקו" לחברת כלל בשנת 1968 ושם החברה הוסב ל"גאס תעשיות". בשנת 1970 רכשה חברת כלל את חלקו של וולפסון בחברה. באותה תקופה היו בבעלות החברה, בין השאר, החברות אלקטרה, קולרון תעשיות, מפעלי קיסריה לטקסטיל, החברה הישראלית לטרקטורים, אדימק, והחברה לסריגים. בסוף שנת 1971 עברה הבעלות המלאה בחברה לידי חברת כלל ושמה הוסב ל"כלל תעשיות". בשנת 1975 מוזגה "החברה המרכזית" לתוך כלל תעשיות.
בשנת 1998, חברת משאב, שעד אז הייתה בבעלות משותפת של "כלל תעשיות" ו"כור תעשיות", עברה לבעלות המלאה של "כלל תעשיות" במסגרת עסקאות למכירות הדדיות של החזקות משותפות, בה גם עברה השליטה בחברת ECI Telecom לכור. באותה שנה גם מכרה חברת משאב לאיש העסקים ישראל בורוביץ את השליטה בחברת גרנית הכרמל (שהיא בעצמה חברת החזקות המחזיקה בין השאר בבעלות על החברות: סונול, סופרגז ויצרנית המצברים וולקן).
בשנת 2001, מוזגה "כלל תעשיות עם חברת הבת שלה "כלל אלקטרוניקה". "כלל אלקטרוניקה" הייתה חברת השקעות בחברות היי-טק. מניות החברה נסחרו בבורסה לניירות ערך בתל אביב והיו כלולות במדד תל אביב 25. בין השאר החזיקה במניות חברת ECI Telecom (במקור חברת "אלקטרוניקה לישראל"), חברת סאיטקס, והשקיעה במספר חברות הזנק.
בשנת 2008, הוקמה חברת הבת "כלל אנרגיה" כחברת השקעות במיזמים של אנרגיה מתחדשת.
ביולי 2012 מכרה אי די בי חברה לפיתוח את השליטה בחברה (49% ממניותיה) לחברת AI Diversified, של לאונרד בלווטניק, תמורת 1.275 מיליארד ש"ח. במרץ 2013 מכרה "אי די בי פיתוח" את יתרת החזקותיה בחברה לבתי ההשקעות "אלטשולר שחם" ו"מנורה מבטחים החזקות". באוקטובר 2013 נתקבלה הצעת רכש של מניות החברה, שהוגשה על ידי לאונרד בלווטניק, והחברה נמחקה ממסחר בבורסה לניירות ערך בתל אביב.
פעילות

בין ההחזקות של כלל תעשיות נמנות החברות:
נייר חדרה (59.1%)
חברת משאב (100%)
נשר מפעלי מלט ישראליים (100%)
יפאורה-תבורי
כלל ביוטכנולוגיה (56.8%)
קרגל (20%)
כללטק מנג'מנט (2016) בע"מ
כלל ניהול נכסי נדל"ן נשר בע"מ
קבוצת גולף א.ק. (62%)
פעילות > החזקות בעבר

קבוצת תעבורה
מנועי בית שמש
סאיטקס
פאנדטק
נטוויז'ן
נובה מכשירי מדידה
חברת כבלי ציון
בי.וי.אר (BVR)
ECI Telecom
אורמת
גרנית הכרמל (הוחזקה באמצעות חברת משאב)
סונול
סופרגז
וולקן
ראו גם

"קונצרן כלל" שהיה בעבר חברת האם של "כלל תעשיות".
לואיזה גוטשד

| --- | --- |

 לידה:  11 באפריל 1713 גדנסק, האיחוד הפולני-ליטאי 
 פטירה:  26 ביוני 1762 (בגיל 49) לייפציג, נסיכות הבוחר מסקסוניה 
 שם לידה:  Luise Adelgunde Victorie Kulmus 
 תחום יצירה:  שירה 
 בן או בת זוג:  יוהאן כריסטוף גוטשד (1735–?) 
 
לואיזה אדלגונדה ויקטוריה גוטשד (בגרמנית: Luise Adelgunde Victorie Gottsched;
 נולדה בשם קולמוס ב-11 באפריל 1713 – 26 ביוני 1762) הייתה משוררת, מחזאית, מסאית ןמתרגמת גרמנייה, ונחשבת לאחת ממייסדות הקומדיה התיאטרלית המודרנית בגרמנית.
ביוגרפיה

היא נולדה בדנציג (גדנסק), פרוסיה המלכותית. במהלך חייה, נחשבה לאחת האינטלקטואליות המובילות באירופה ואחת הנשים האינטליגנטיות ביותר של זמנה.
היכרותה עם בעלה, המשורר והסופר יוהאן כריסטוף גוטשד, נוצרה כששלחה לו כמה מיצירותיה. הוא התרשם כנראה, והתכתבות ממושכת הובילה בסופו של דבר לנישואים. לאחר נישואיה, המשיכה לואיזה חכתוב ולפרסם והייתה גם עוזרת נאמנה לבעלה בעבודתו הספרותית.
יצירותיה

לואיזה גוטשד כתבה כמה קומדיות פופולריות, שהטובה בהן היא Das Testament, ותרגמה את "Rape of the Lock" מאת אלכסנדר פופ (1744) ויצירות אחרות, אנגליות וצרפתיות. לאחר מותה ערך בעלה את "'Sämtliche kleinere Gedichte" שלה עם זכרונותיה (1763).
הערות שוליים

↑  ברברה בקר-קנטארינו, "ספרות גרמנית של המאה השמונה-עשרה: הנאורות והרגישות" מו"ל: בוידל וברויאר,isbn=9781571132468 1 בנואר 2005, (באנגלית)
↑  אוניברסיטת בראון, ביוגרפיה של ק. גוטשד
| --- | --- |
בקרת זהויות :  NLI: 987007276801705171  PLWABN: 9810570145505606  BnF: cb12109923x (data)  GND: 118696734  ISNI: 0000 0001 1023 0852  LCCN: n88093628  NKC: mzk2008473344  NTA: 073623547  SELIBR: 287073  SUDOC: 029481112  VIAF: 27096863   WorldCat (עם VIAF): 27096863
לאנסייר 360

לאנסאייר 360 הוא מטוס לבנייה עצמית של חברת לאנסאייר. המטוס נועד להגיע לביצועים גבוהים וכוח ג'י גבוה מאוד.
גלריה

לאנסאייר 360 בנחיתה
לאנסאייר 360 בהמראה
לאנסאייר 360
הערות שוליים

↑  המטוס מסוגל לעשות פניות ב-9 ג'י; לשם השוואה, הF-16 פייטינג פלקון, שנחשב לאחד המטוסים עם הביצועים הטובים ביותר, מסוגל להגיע למקסימום 9 או 10 ג'י
ערך זה הוא קצרמרבנושא מטוסים. אתם מוזמנים לתרום לוויקיפדיה ו.
לגונת החלב

| --- | --- |

 מידע כללי
 סוג:  אגם 
 מידות
 שטח:  67.2 קילומטר רבוע
 אורך:  14 מטר
 רוחב ממוצע:  7.7 מ' 
 מידע נוסף
 מדינות באגן הניקוז:  קובה 
 קואורדינטות:  22°12′33″N 78°37′17″W﻿ / ﻿22.209166666667°N 78.621388888889°W﻿ / 22.209166666667; -78.621388888889
  (למפת קובה מוגדלת) הוואנה סנטיאגו קמגואיי אולגין גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקולגונת החלב(למפת קובה רגילה) הוואנה סנטיאגו קמגואיי אולגין גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקולגונת החלב
 
לגונת החלב (בספרדית: Laguna de Leche) היא אגם המים המתוקים הטבעי הגדול ביותר בקובה. היא נמצאת בקרבת העיר מורון (Morón), כ-200 קילומטרים ממזרח לבירה הוואנה. שטחה הכולל הוא 67.2 קילומטרים מרובעים. אורכה הוא 14 קילומטרים ורוחבה המקסימלי - 7.7 קילומטרים. עומק מימיה הוא מעט יותר משני מטרים.
מקור צבעם הלבן של מימי האגם הוא בקרקעית אבן הגיר שלו, אשר חלקיקים ממנה משתחררים אל מימיו.
האגם מוקף בביצות והגישה אליו אפשרית רק מהעיר מורון מדרום. על חופו הדרומי מצויים אתרי תיירות.
תעלת צ'יקולה (Chicola Channel), שחיברה בעבר את האגם אל האוקיינוס האטלנטי במפרץ בואנה ויסטה (Bay of Buena Vista) בחופה הצפוני של קובה, נבנתה ב-1940. היא איפשרה את הובלת הסוכר המעובד בעיר מורון אל הנמל הקטן צ'יקולה. קיום התעלה איפשר חדירת מי ים אל האגם, ותופעה זו טישטשה את צבעם הלבן האופייני של מימיו. לאחר סגירת התעלה ב-1988 שבו מי האגם ורכשו בהדרגה את צבעם החלבי.
האגם והאיים בו מהווים בית גידול לפלמינגו האמריקני (Phoenicopterus ruber).
הערות שוליים

↑  האגם הגדול ביותר בקובה הוא מאגר זאזא (Zaza Reservoir) המלאכותי, ששטחו הוא 113.5 קילומטרים מרובעים.
יקום המראה

יקום המראה (באנגלית: The Mirror Universe או The Looking Glass) הוא יקום בדיוני מקביל אשר בו מתרחשות עלילותיהם של מספר פרקים בזיכיון מסע בין כוכבים. הוא נקרא על שם הפרק שבו הופיע יקום זה לראשונה - "מראה, מראה" (באנגלית: "Mirror, Mirror") מעונה 2 של "מסע בין כוכבים: הסדרה המקורית", אותו כתב ג'רום ביקסבי. יקום המראה הופיע שוב במספר פרקי "מסע בין כוכבים: חלל עמוק 9" ו-"מסע בין כוכבים: אנטרפרייז", וכן במספר פרקים בעונתה הראשונה של הסדרה "מסע בין כוכבים: דיסקברי". יקום זה מזכיר את היקום הבדיוני שבו מתרחשות רוב עלילות סדרות הטלוויזיה השונות של מסע בין כוכבים, אבל הוא נפרד ממנו, בדרך כלל איננו נגיש, וישנם מספר הבדלים בין היקום הרגיל ליקום המראה, אשר מניעים את עלילתם של פרקים מסוימים.
עלילה > אנטרפרייז

הפרק הכפול "In a Mirror, Darkly" של "מסע בין כוכבים: אנטרפרייז" משנת 2005 מתאר את ההתפתחויות המוקדמות של יקום המראה, אשר התקיימו, עלילתית, לפני האירועים המתוארים ב-"מסע בין כוכבים: הסדרה המקורית".
ב-5 באפריל 2063, זפרם קוקרן ביצע את הטיסה הראשונה שלו במנוע העיוות שהמציא, ובכך משך את תשומת לבה של ספינת חלל וולקנית שחלפה בסמוך לכדור הארץ - כך מתוארת ההיסטוריה של היקום "הרגיל" בסרט הקולנוע "מסע בין כוכבים: המפגש". אולם, כאשר הוולקנים נוחתים בבוזמן, מונטנה, על מנת לערוך היכרות בדרכי שלום עם בני-האדם, קוקרן יורה והורג את המנהיג שלהם עם נשק מוסתר, והתושבים המקומיים משתלטים על ספינת החלל הוולקנית ובוזזים אותה.
לפרק הכפול "In a Mirror, Darkly" הוכן רצף פתיחה מיוחד, המתאר את ההיסטוריה של הלוחמה האנושית והשליטה הבין-כוכבית של האימפריה הארצנית, בניגוד לרצף הפתיחה הרגיל, המתאר את חקר החלל בדרכי שלום. אחת הסצנות הבולטות ביותר הוא הנפת דגל האימפריה הארצנית על הירח (לא ברור אם אירוע זה נועד לתאר התרחשות משנת 1969; חליפת החלל הנראית בסצנה זהה לזו שלובשים אנשי צוות האנטרפרייז בסדרה, אבל על פי המפיקים - זה היה פשוט עניין של נוחות, מאחר שמודל ה-CGI עבור חליפה זו כבר היה קיים).
שלטונם של הארצנים התאפשר כתוצאה מטכנולוגיה שנלקחה מהוולקנים ומגזעים אחרים שהביסו, ולכן צי הכוכבים של יקום המראה מתקדם יותר ממקבילו ביקום הרגיל. עד לשנת 2155, האימפריה הארצנית הספיקה לשעבד את הוולקנים, האנדוריאנים, האוריונים והטלרייטים, ופתחה במתקפה מוצלחת נגד הקלינגונים והזינדי (כפי שניתן לראות ברצף כתוביות הפתיחה של הפרק). ככזה, על סיפון ספינת החלל אנטרפרייז (המכונה כאן ISS Enterprise) משרת צוות מגוון יותר מבחינה גזעית מאשר עמיתו של היקום "האמיתי", עם וולקנים וטלרייטים המשמשים כאנשי צוות. ובפרט, גרסת המראה של ט'פול מוצבת במשרת אמון, וכמו ביקום "האמיתי", הדנוביולני פלוקס משמש כרופאה של האנטרפרייז. גרסת יקום המראה של סובאל מוצגת כאיש מדע, המוצב על סיפון ספינת החלל ISS Avenger, שכוללת אף היא אנשי צוות אנדוריאנים ואוריונים.
הפרק מתאר אירועים המתרחשים בינואר 2155: ג'ונתן ארצ'ר גונב את ה-USS Defiant, ספינת חלל מדגם Constitution, אשר נעלמה בפרק "The Tholian Web" של "מסע בין כוכבים", ונחשבה כספינה אבודה אשר הותקפה והושמדה על ידי הת'וליאנים. הושי סאטו מרעילה את ארצ'ר, תופסת את מקומו, ומכריזה על עצמה כקיסרית האימפריה הארצנית (למרות שהפרק מסתיים לפני שמתברר אם היא מצליחה להשלים את המהלך הזה). הפרק מבשר אודות מספר אירועים עתידיים, כגון נפילת האימפריה הארצנית, אירוע שיתרחש בעוד כמה מאות שנים (כפי שניתן לראות בעלילות המוצגת בסדרה "מסע בין כוכבים: חלל עמוק 9").
מיני-סדרת ספרים בשם Star Trek: Mirror Universe מתארת את האירועים המתרחשים לאחר סיום הסיפור המתואר בפרק הסדרה הטלוויזיונית.
עלילה > דיסקברי

צוות הדיסקברי משוגר ליקום המראה בשל אי-השלמת קפיצת הנבגים האחרונה. במהלך הפרק מגלים אנשי הצוות כי קפטן הדיסקברי היא טילי ואילו מייקל ברנהאם היא קפטן השנזו שנחשבה כמתה מידיו של קפטן לורקה. עוד מגלה הצוות כי הדפאיינט הגיעה ללא מנוע נבגים ליקום המראה. הדיסקברי מסתווה לספינת יקום המראה ואילו ברנהאם ולורקה משתגרים לשנזו בתור דמויותיהם ביקום המראה מתוך מטרה להשיג מידע על הדפייאנט ולנסות יחזור יחדיו ליקום פריים. בסופו של דבר מתברר שלורקה אינו לורקה מיקום פריים, אלא לורקה מיקום המראה, שמעוניין להביא איתו את ברנהאם מיקום פריים במטרה להביס יחדיו את הקיסרית השולטת באימפריה הטראנית מיקום המראה, פיליפה ג'ורג'יו.
עלילה > הסדרה המקורית

יקום המראה הוצג לראשונה בפרק "Mirror, Mirror" של "מסע בין כוכבים: הסדרה המקורית" בשנת 1967. בפרק זה מצוין כי את מקומה של פדרציית הכוכבים המאוחדת, תפסה האימפריה הארצנית האכזרית, המנוהלת על ידי בני-אדם ובעלי בריתם הוולקנים. ביקום המראה, במונח "ארצן" מתייחס לבני-אדם. קירק של יקום המראה, קפטן האנטרפרייז, ספינת החלל הקיסרית, הוא רוצח המונים אשר התקדם לדרגתו לאחר שחיסל את הקפטן הקודם כריסטופר פייק.
באימפריה הארצנית, קצינים התקדמו על ידי התנקשות בממונים עליהם; הסדר נשמר על ידי שימוש במכשירי כאב בשם "Agonizer" ("מייסר"). בכמה מקרים חמורים, נעשה שימוש ב-"תא ייסורים". הבדלים אסתטיים בין יקום המראה ליקום הרגיל כללו: המדים של אני הצוות של יקום המראה היו ראוותניים יותר; הקצינים נשאו פגיונות טקסיים; סולו של יקום המראה היה קצין פוליטי דמוי גסטפו, עם צלקת גדולה על פניו; לספוק של יקום המראה יש זקן תיש (אשר הפך לאייקון בתרבות הפופולרית - "לאנשים רעים מיקומים אלטרנטיביים אפלים יש זקן תיש"); סמל פדרציית הכוכבים המאוחדת הוחלפת בסמל האימפריה הארצנית, שנראה כמו כדור הארץ, שעליו מוטלת חרב אנכית של כיבוש.
במפגש ראשון זה, קפטן קירק, ד"ר מקוי, לוטננט או'הורה והמהנדס הראשי סקוטי מגיעים אל הכוכב השלו הלקאנס, במטרה לסחור בדליתיום. התושבים המקומיים דוחים את ההצעה, שכן הם חוששים כי ייעשה שימוש בחומר זה למטרות מלחמה. בעת חזרתם לספינתם, סופה יונית משבשת את פעילות הטרנספורטר, וארבעת אנשי הצוות נשלחים אל יקום המראה, תוך שהם מתחלפים עם עמיתיהם.
קירק "הנורמלי" נאלץ להעמיד פנים שהוא עמיתו מיקום המראה, ומגלה כי ספינת החלל ISS Enterprise נמצאת במשימה דומה לזו של האנטרפרייז שלו, רק עם הבדל קטן: "האימפריה הארצנית" לא מקבלת "לא" כתשובה. כעת, הם מאיימים להפציץ את הלקאנס, אלא אם כן ירכשו את כל הדליתיום שיישלח אליהם. קירק דוחה את ההפצצה, דבר המעורר את חשדותיהם של קציניו, והמוביל לניסיון התנקשות בחייו, על שפעל נגד האינטרסים של האימפריה.
שני הספוקים מגלים האחד אודות היקום של האחר, ומתחילים לחפש דרך כדי להשיב לביתם את כל הקצינים האבודים.
לפני שהוא עוזב את יקום המראה, קירק (של יקום פריים) שואל את ספוק (של יקום המראה) מה דעתו בנוגע לחיזוי של ההלקאנס בנוגע למרד גלקטי עתידי. ספוק משיב שזה יקרה בעוד כ-240 שנה, עם נפילתה הבלתי נמנעת של האימפריה הארצנית. קירק משתמש בתגובה זו כדי לנסות ולשכנע את ספוק כי המשך תמיכה באימפריה הוא לא הגיוני, וכי אדם אחד, עם הכלי הנכון, יכול לעשות את כל ההבדל. קירק שואל אותו אם הוא מוכן להיות אותו אדם, וספוק עונה לו כי הוא מוכן לשקול את הצעתו.
פרקים

להלן רשימה של פרקים, שעלילותיהן מתרחשות ביקום המראה או שכוללות דמויות מיקום זה. סדר הפרקים הוא כרונולוגי ביחס ליקום/העלילה (ולא תאריך ההפקה / השידור המקורי).
| הסדרה | שם הפרק | סקירה |
| --- | --- | --- |
| מסע בין כוכבים: אנטרפרייז | "In a Mirror, Darkly" | ארצ'ר ופורסט של יקום המראה, ביחד עם שאר הצוות, מוצאים ספינת חלל מהעתיד בשם USS Defiant, שחזרה בזמן כ-100 שנה, והגיעה אל היקום שלהם דרך קרע בחלל. אנשי צוות ה-ISS Enterprise מתפנים מספינתם, אשר הותקפה על ידי הת'וליאנים, ועוברים לסיפונה של ה-Defiant. ה-Enterprise מושמדת, אך אנשיה משתמשים בטכנולוגיה המתקדמת שמצאו על ה-Defiant על מנת לגרש את הת'וליאנים. ארצ'ר תופס את מקומו של פורסט כקפטן הספינה. |
| מסע בין כוכבים: אנטרפרייז | "In a Mirror, Darkly Part II" | צוות ה-Enterprise של יקום המראה מוצאים על סיפונה של ה-Defiant את גופותיהם של אנשיה לשעבר, שהיו במצב של פסיכוזה ורצחו זה את זה. הת'וליאנים שולחים גורן בשם סלאר לבזוז את הספינה, אך ארצ'ר של יקום המראה מביס אותו. ארצ'ר חושב להשתמש ב-Defiant על מנת להשתלט על אפריית הארצנים, אולם הושי של יקום המראה היא זו שבסופו של דבר מוציאה לפועל את התוכנית הזו, והופכת לקיסרית של האימפריה. |
| מסע בין כוכבים: הסדרה המקורית | "Mirror, Mirror" | ארבעה מאנשי הצוות של האנטרפרייז מתחלפים עם בני דמותם מיקום המראה. הארבעה חייבים למצוא דרך להגיע הביתה, תוך הימנעות שיתגלו על ידי צוות האנטרפרייז של יקום המראה. |
| מסע בין כוכבים: הסדרה המקורית | "The Tholian Web" | ספינת החלל Defiant נלכדת בחלל שבשליטת הת'וליאנים, ונעלמת. הערה: עד לפרק "In a Mirror, Darkly" משנת 2005, לא היה שום קשר ברור בין עלילת פרק זה, משנת 1968, לבין יקום המראה. בפרק אין כל אזכור בעל פה אודות יקום המראה, או הצגתם של אלמנטים כלשהם הקשורים בו. |
| מסע בין כוכבים: חלל עמוק 9 | "Crossover" | ד"ר באשיר ומייג'ור קירה מוצאים עצמם ביקום המראה, כ-100 שנה לאחר אירועי הפרק "Mirror, Mirror". הם מגלים כי אימפריית הארצנים הוחלפה על ידי ברית של הקלינגונים, הקרדאסים והבאג'ורנים, אשר שעבדו את בני-האדם. |
| מסע בין כוכבים: חלל עמוק 9 | "Through the Looking Glass" | סמיילי (או'בריאן של יקום המראה) חוטף את סיסקו של היקום הרגיל, על מנת שיתחזה לבן-דמותו המנוח מיקום המראה, וזאת כדי להציל את חייה של ג'ניפר (מיקום המראה) - בת-דמותה של אשתו המנוחה. |
| מסע בין כוכבים: חלל עמוק 9 | "Shattered Mirror" | לאחר שג'ניפר (מיקום המראה) חוטפת את ג'ייק (מהיקום הרגיל), סיסקו מגיע אל יקום המראה, על מנת להשיב את בנו. בהיותו שם, סמיילי (או'בריאן של יקום המראה) מבקש ממנו לעזור להכין את ה-Defiant לקרב נגד ברית הקלינגונים-קרדסאים, על מנת לשחרר לחופשי את הארצנים המשועבדים. |
| מסע בין כוכבים: חלל עמוק 9 | "Resurrection" | גרסת יקום המראה של ודק בראייל המנוח מגיעה אל חלל עמוק 9, כשהוא בורח מהברית. הסיבה האמיתית שלו להגעה ליקום הרגיל: גנבה של כדור-הנבואה הבאג'ורני עבור מנהלת טרוק נור - קירה נריס של יקום המראה. בטרם הוא משלים את משימתו, בראייל נאלץ להתעמת עם מייג'ור קירה, לשעבר אהובתו של ודק בראייל. |
| מסע בין כוכבים: חלל עמוק 9 | "The Emperor's New Cloak" | הנגוס הגדול זק, המנהיג של הברית הפרנגית, נתפס ונלקח אל יקום המראה, כבן ערובה. קווארק ורום נדרשים לשלם במכשיר הסוואה ככופר נפש לשחרורו של זק, אולם העוצר וורף כולא את כל הפרנגים, כחלק מתוכניתו למחוץ את מרד הארצנים. |
ראו גם

יקום מקביל
הערות שוליים

↑  The Star Trek Encyclopedia: A Reference Guide to the Future. By Michael and Denise Okuda Pages 504 - 505
ספינת החלל USS Defiant, מתוך הפרק "In a Mirror, Darkly".
קירק וספוק (עם זקן צרפתי) של יקום המראה, מתוך הפרק "Mirror, Mirror".
אריק קרטמן מיקום מקביל - עם זקן צרפתי.
לבאן צכיטישווילי

לֶבאן צכּיטישווילי (בגאורגית: ლევან ცქიტიშვილი; נולד ב-10 באוקטובר 1976) הוא כדורגלן עבר גאורגי בינלאומי, יליד טביליסי, גאורגיה.
קריירה

צכיטישווילי החל את הקריירה שלו, כמו מרבית הכדורגלנים הגאורגים המובילים, במדי דינמו טביליסי בשנת 1994, ובשנת 1998 הוא נקנה בידי המועדון הגרמני פרייבורג, שם שיחק עם מספר שחקנים גאורגים נוספים. במהלך תקופתו בפרייבורג, צבר צכיטישווילי שמשחק כקשר, 111 הופעות בבונדסליגה. אחרי שפרייבורג ירדה ליגה בשנת 2005, צכיטישווילי היה על סף חתימה בשורות מטאלורג דונייצק האוקראינית, אבל במקום זאת הוא החליט להישאר בגרמניה, והוא חתם על חוזה בשורות וולפסבורג. ב-31 בינואר 2009, חתם צכיטישווילי בקבוצת הליגה השנייה בגרמניה ווהן וייסבאדן.
צכיטישווילי צבר 55 הופעות בינלאומיות במדי נבחרת גאורגיה, בהן כבש שער אחד.
תארים

דינמו טביליסי
אליפות גאורגיה: 1993, 1994, 1995, 1996, 1997, 1998
הגביע הגאורגי: 1993, 1994, 1995, 1996, 1997
הסופר קאפ הגאורגי: 1996, 1997
כנף דלתא

כנף דלתא היא צורת כנף משולשת המשולבת בעיקר במטוסי קרב. צורת כנף זו שונה מאוד מצורות הכנף ה"קלאסיות", כגון כנף ישרה או כנף משוכה.
מטוס ה-F-106, ניתן לראות בבירור את כנפי הדלתא.
היסטוריה

עוד לפני מלחמת העולם השנייה החל המהנדס הגרמני אלכסנדר ליפיש (Alexander Lippisch) לחקור עיצובי כנף בצורת דלתא, אך לא נעשה שימוש נרחב במלחמה באף אחד מדגמיו. עם זאת מהנדסי חברת קונבאייר שהעסיקו אותו התרשמו מעיצוביו החדשניים. עיצוב מטוסי המחקר כדגמי מטוסי קרב בעלי כנפי דלתא עוררו את עניינם של מהנדסים בריטים וצרפתים, בעיקר מחברת דאסו, ולאחר זמן קצר יוצרו מספר רב של דגמי מטוסים בעלי כנף דלתא, שנחשבה לבעלת ביצועים עדיפים על פני שאר עיצובי הכנף.
לאחר שנות ה-60 של המאה ה-20 ירדה קרנה של כנף הדלתא הקלאסית, אך עקרונות העיצוב נתנו השראה לצורות כנף חדשות שקיימות במטוסי קרב חדישים בני ימינו.
מאפיינים > סוגי כנפי דלתא

דלתא חסרת זנב – כנף חסרת מייצבי גובה והגאי גובה הכנף כוללת משטחי היגוי משולבים בקצה הכנף. אלה שולטים בציר העלרוד והגלגול המכונים אלוון. זהו העיצוב הקלאסי שהציע קאז'ימייז' סמינוביץ', מהנדס צבאי מהמאה ה-17.
דלתא מקוצרת – כנף דלתא שבה הקצוות החיצוניים של הכנף "קוצרו", ולכנף צורת טרפז ישר-זווית (במטוס F-16 לדוגמה).
דלתא משולבת – כנף אשר שפת ההתקפה שלה בעלת זווית משיכה משתנה לאורכה.
דלתא מקושתת – כנף אשר שפת ההתקפה שלה חסרת זווית משיכה קבועה אלא בעלת צורה גלית.
דלתא קנארד – כנף שבה שולבו מעין הארכות של שפת ההתקפה - מעין משטחי דלתא שיוצרים מערבולות בזויות התקפה גבוהות. המערבולות נצמדות לכנף ומגבירות את העילוי בזויות התקפה גבוהות. בכמה מטוסים, כגון בכפיר המשטחים האלה חסרי תזוזה. במטוסים אחרים, כגון בלביא, הם מוטים לכיוון זרימת האוויר.
מאפיינים > יתרונות

התאמה למהירות על-קולית – לכנף דלתא יש יתרון בעילוי במהירויות על-קוליות בזכות צורתה ובזכות זווית שפת ההתקפה. צורת הכנף זו הייתה דומיננטית במטוסי יירוט.
פשטות ייצור – מבנה כנף הדלתא פשוט בהרבה מצורות כנפיים אחרות בשל הצורה ההנדסית הפשוטה ובשל שטח המגע הגדול בין הגוף לכנף. פשטות המבנה מאפשרת ייצור כנפיים קשיחות, דקות וגדולות יותר מכנפיים אחרות.
שטח פנים גדול – בכנף דלתא יש מקום רב לנשיאת מטענים ודלק.
זווית התקפה גבוהה – בתמרונים בזוויות התקפה גבוהות כנף דלתא מצטיינת בנתון עילוי גבוה לעומת כנפיים משוכות. המערבולות שנוצרות על כנף הדלתא נצמדות לכנף הארוכה ומייצרות עילוי מוגבר לאורכה.
מאפיינים > חסרונות

חוסר רגישות להזדקרות – כנפיים של מטוסים בעלי כנפיים רגילות מתחילות לרעוד לקראת הזדקרות. הטייס יכול לחוש ברעידות ולהימנע מהזדקרות. בכנף דלתא אין רעידות אפילו בזויות התקפה מסוכנות, והמטוס עלול להזדקר בלי כל אזהרה. כדי לפצות על כך מותקן במטוסים רבים רכיב שתפקידו להזהיר את הטייס על מצבים מסוכנים. במיראז' 3 לדוגמה, הותקן מעין רמזור (או בשמו הצרפתי "אדאמאר") אשר משנה צבע בתלות בזויות התקפה. הצבעים הם ירוק, ירוק-כתום, כתום, כתום-אדום ולבסוף אדום שהוא המצב המסוכן ביותר. במטוסים אחרים הותקנו מערכות, כמו מרעידי סטיק, שנועדו לדמות לטייס את התחושה שהיה מקבל במטוס בעל צורת כנף קלאסית.
איבוד אנרגיה – לרוב מורכבים על הכנף משטחי ההיגוי, כולל מאזנות והגאי גובה. אלה גורעים מהשטח הזרימה האוויר הכולל של הכנפיים בזמן בתמרונים חריפים ומקטינים את היחס גרר-עילוי. כנפי דלתא מסוגלות לשאת זוויות התקפה גדולות יותר ממטוסים בעלי כנפיים רגילות, אך המטוס מאבד יותר מהירות יחסית בהשוואה למטוסים כאלה.
שחיקת גלגלים וכני הנסע - בזמן המראה במטוס רגיל העלאת החרטום מפעילה כוח קטן יחסית על כני הנסע שכן הגוף מסתובב סביב מרכז הכובד. לעומת זאת כנף דלתא הנמשכת עד לקצה גוף המטוס, מפעילה כוח הלוחץ את המטוס כלפי מטה, מגדיל את החיכוך בגלגלים וגורם לשחיקה מוגברת בצמיגים ובכני הנסע.
דוגמאות למטוסים בעלי כנף דלתא

מיראז' 3, מיג-21, טייפון, לביא, כפיר, ראפאל, מיראז' 2000, J-10, דאגלס A-4 סקייהוק, JAS-39 גריפן, קונבאייר F-102 דלתא דאגר, קונבאייר F-106 דלתא דארט.
אוורו וולקן, קונבאייר B-58 הסלר.
SR-71, קונקורד, טופולב Tu-144,‏ נורת' אמריקן XB-70 ולקירי.
מטוס ראפאל. ניתן לראות את הקנארד המותקן לפני הכנף.
מטוס טייפון ספרדי.
מטוס F-16XL בעל כנף הדלתא המשולבת.
יצחק גולדמן (משורר)

| --- | --- |

יצחק גולדמן
 לידה:  6 בנובמבר 1839 ל' בחשוון ת"ר וידזה, פלך וילנה, האימפריה הרוסית 
 פטירה:  22 באפריל 1905 (בגיל 65) י"ז בניסן תרס"ה וילנה, פלך וילנה, האימפריה הרוסית 
 שפות היצירה:  עברית 
 צאצאים:  בוריס גורב, מיכאיל ליבר 
 
יצחק בן מאיר גולדמן (בכתיבים (היידיים) שנהגו בזמנו: גאָלדמאן, גאָלדמאנן; ברוסית: Исаак Меерович Гольдман (לעיתים Гольдманн), יצחק מאירוביץ' גולדמן; בפולנית: Isaak Goldmann; כ"ט בחשוון ה'ת"ר, 6 בנובמבר 1839, וידזה, פלך וילנה, רוסיה (ליטא) – י"ז בניסן תרס"ה, אפריל 1905, וילנה) היה משורר, סופר ועיתונאי עברי איש וילנה.